Systematisk liste for Telemedicin 
Aug 29 2016 14:29:31

Begreb 	Notation 	Synonymer 	Generel definition 	Kommentar 	Kommentar eller begrundelse for ændringer	Ændringsforslag	Kommentar til ændringsforslag	
velfærdsteknologi 	1 	 	teknologi der er rettet mod social- og sundhedsområdet, der kan øge kvaliteten og trygheden for patienter og borgere, lette arbejdsbyrden for personalet og frigøre arbejdskraft 	 				
telemedicin 	1-1+5.1 	telesundhed;  	sundhedsydelse der udføres ved anvendelse af informations- og kommunikationsteknologi, hvorved patienten og den sundhedsprofessionelle der leverer ydelsen, gøres uafhængige af et fysisk møde 	Situationen hvor sundhedsprofessionelle konfererer om en konkret patient, er ikke omfattet af definitionen, da den ikke erstatter et fysisk møde mellem patienten og den sundhedsprofessionelle. I situationen kan der dog sagtens gøres brug af informations- og kommunikationsteknologi samt af sundheds-it. 

Eksempler: Telemedicin kan være uafhængig af tid og sted fx hvor patienten selv bestemmer hvor og hvornår et træningsforløb skal foregå. Resultatet af træningen kan vurderes senere af en sundhedsprofessionel. 

I situationen, hvor en hjemmesygeplejerske yder sårpleje til en patient i hjemmet og i den forbindelse tager et foto af såret som sendes til sygehuset til sårvurdering, er det kun sårvurderingen, der er en telemedicinsk ydelse. 				
sundheds-it 	2 	e-health;  	informations- og kommunikationsteknologi der anvendes i sundhedsvæsenet 	 				
sundhedsteknologi 	3 	 	teknologi der ved anvendelse af og viden om lægemiddel, vaccine, intervention og system kan påvirke personers helbredstilstand eller livskvalitet 	 				
helbredstilstand 	4 	helbredsproblem; sundhedstilstand;  	tilstand vedrørende helbred der aktuelt vurderes med henblik på sundhedsintervention 	Synonymet 'sundhedstilstand' benyttedes tidligere for dette begreb. 'Sundhedstilstand' beskriver i dag ofte tilstanden hos grupper af mennesker og ikke individer. 				
sundhedsintervention 	5 	patientorienteret ydelse; sundhedsydelse; intervention;  	sundhedsaktivitet der på baggrund af indikation tilsigter at belyse eller påvirke en patients helbredstilstand 	 				
telemedicin 	5.1+1-1 	telesundhed;  	sundhedsydelse der udføres ved anvendelse af informations- og kommunikationsteknologi, hvorved patienten og den sundhedsprofessionelle der leverer ydelsen, gøres uafhængige af et fysisk møde 	Situationen hvor sundhedsprofessionelle konfererer om en konkret patient, er ikke omfattet af definitionen, da den ikke erstatter et fysisk møde mellem patienten og den sundhedsprofessionelle. I situationen kan der dog sagtens gøres brug af informations- og kommunikationsteknologi samt af sundheds-it. 

Eksempler: Telemedicin kan være uafhængig af tid og sted fx hvor patienten selv bestemmer hvor og hvornår et træningsforløb skal foregå. Resultatet af træningen kan vurderes senere af en sundhedsprofessionel. 

I situationen, hvor en hjemmesygeplejerske yder sårpleje til en patient i hjemmet og i den forbindelse tager et foto af såret som sendes til sygehuset til sårvurdering, er det kun sårvurderingen, der er en telemedicinsk ydelse. 				
undersøgelse 	5.2 	 	sundhedsintervention hvor sundhedsformål er at belyse en patients helbredstilstand 	 				
patientmonitorering 	5.2.1 	overvågning; monitorering;  	undersøgelse der foretages ved systematisk repetition af samme proces 	Patientmonitorering kan resultere i både kvantitative og kvalitative data. 				
selvmonitorering 	5.2.1.1 	 	patientmonitorering der foretages af patienten selv 	Selvmonitorering kan udføres af en hjælper og foregå fx i patientens hjem eller andre steder fx på sygehus, på arbejdspladsen, sommerhuset, på jobbet osv. 

I sammenhæng med telemedicin sker selvmonitoreringen på baggrund af vejledning af en sundhedsprofessionel. 				
visitation 	6 	visitering;  	sundhedsfaglig vurdering og administrativ vurdering af en patients behov for sundhedsaktiviteter og prioritering heraf på baggrund af en henvisning eller en patientkontakt 	 				
empowerment 	7 	empowerment (for health);  	element i sundhedsfremme der har til formål at bibringe patienter og andre borgeres handleevne samt kontrol og ejerskab over beslutninger, der påvirker deres livsvilkår og sundhed 	Individuel eller psykologisk empowerment relaterer sig til individets evne til at tage kontrol over eget liv. Lokalsamfunds og gruppers empowerment relaterer sig til kollektiv aktion for at få større indflydelse på og kontrol over levevilkår og livskvalitet. Facilitatorer af processen kan være offentlige myndigheder eller sundhedsprofessionelle samt professionelle i andre sektorer. Målgruppen er individer, grupper eller lokalsamfund. Eksempler på empowerment på lokalsamfundsniveau er “I gang igen” i Århus Amt og Sund by Horsens. 
Problemfelter:
Afgrænsningen til egenomsorg og sundhedsfremme. Der kan skelnes mellem empowerment (resultatet af at handlekompetence tildeles) og empowering som betegner aktiviteten, dvs. udvikling af patienters og borgeres styrker og ressourcer. Den danske term dækker begge dele. 				
centralt dataopsamlingspunkt 	8 	centralt opsamlingspunkt;  	informations- og kommunikationsteknologi hvor opsamlede data fra lokal dataopsamlingsenhed lagres og kan anvendes fra 	På et centralt dataopsamlingspunkt kan fx selvmonitoreringsdata lagres i en database og bringes i klinisk anvendelse. 				
lokal dataopsamlingsenhed 	9 	lokal opsamlingsenhed;  	informations- og kommunikationsteknologi der opsamler og videresender data fra en patient til et centralt dataopsamlingspunkt 	Data kan være indrapporteret af patienten og/eller opsamlet fra måleudstyr. 

En lokal dataopsamlingsenhed kan fx være en mobiltelefon, en tablet eller et til formålet specielt udviklet udstyr. 				
patientrelateret information 	10 	 	information der vedrører én patient 	Patientrelateret information må ikke forveksles med patinetinformation i form af eksempelvis informationsmateriale og generel information, der gives til patienten om fx behandling. 				
førstehåndsinformation 	10.1 	egenoplysning; patientrapporteret oplysning;  	patientrelateret information der er tilvejebragt af patienten selv 	 				
andenhåndsinformation 	10.2 	andenhåndsoplysning;  	patientrelateret information der er tilvejebragt af anden kilde, dvs. ikke af patienten selv eller en sundhedsprofessionel 	En kilde til andenhåndsiformation kan fx være en pårørende. 

Hvem der rent fysisk indtaster information i fx et dokumentationssystem bør løses i systemet ved at det registreres, hvem der har skrevet. Det væsentlige i forhold til andenhåndsinformation er kilden. 				
sundhedsfaglig information 	10.3 	 	patientrelateret information der er tilvejebragt af sundhedsprofessionel kilde